22.07.2011 14:27   Laupäeval liigub üle Eesti lõunast põhja poole jahedam õhk ning sellega kaasnevad äikesed, tugevad vihmad ja võimalik on rahe. Tugeva hoovihma ja äikese tõenäosus on suur peamiselt päevasel ajal. Puhub idakaarte tuul, tuuleiilid võivad ulatuda üle 20 m/s.    Öösel on 18 kuni 23, päeval 23 kuni 27 kraadi sooja, Kirde-Eestis võib soojakraade olla kuni 30.    Pühapäeva öösel võib samuti olla hoovihma ja äikest, ent päevasel ajal ilm paraneb. Lõunakaarte tuul tugevneb veidi.  Öösel on sooja 16 kuni 21 kraadi ja päeval on soojakraade 19 kuni 24.